open-index/open-wikipedia-markdown huggingface dataset:
E.H. Shepard

**Ernest Howard Shepard** (født 10. desember 1879 i London, død 24. mars 1976) var en britisk billedkunstner og bokillustratør. Han ble særlig kjent for illustrasjonene til barnebøkene *[[Det suser i sivet]]* av Kenneth Grahame og *[[Ole Brumm]]* av A.A. Milne. 

E.H. Shepards varme og humørfylte pennetegninger og hans menneskeliknende dyreskikkelser la blant annet grunnlaget for Disney-konsernets visuelle framstilling av Ole Brumm og vennene hans. Shepards illustrasjoner er i dag like klassiske som bøkene.

E.H. Shepard tegnet ellers blant annet karikaturer og vitsetegninger for vittighetsbladet Punch fra 1907 til 1953. Shepard skrev dessuten to selvbiografier, *Drawn from Memory* (1957) og *Drawn From Life* (1962).

Han ble utnevnt til Offiser av Order of the British Empire i 1972.

## Referanser


## Eksterne lenker
*  
* Biografi (på norsk)
* Biografi (på engelsk)
* BBC om «Mannen som hatet Ole Brumm» (på engelsk)
Ove Vanebo

**Ove André Vanebo** (født 2. mai 1983 i Hokksund) er en norsk advokat og politiker (FrP). Han var formann i Fremskrittspartiets Ungdom (FpU) 2008–2012. I februar 2016 ble han utnevnt til statssekretær for Anders Anundsen i Justis- og beredskapsdepartementet. Han gikk av 20. desember 2016.

Vanebo vokste opp i Hokksund i Øvre Eiker kommune. Han meldte seg inn i Fremskrittspartiets Ungdom i 1999, og satt som formann i Buskerud FpU 2001–2003, 1. nestformann i FpU 2004–2008 og formann 2008–2012. Vanebo var også medlem av Øvre Eiker kommunestyre 2003–2011, medlem av Buskerud fylkesting 2007–2012 og FrPs 2. vararepresentant til Stortinget fra Buskerud 2005–2009. Vanebo har vært regnet til den liberalistiske fløyen i Fremskrittspartiet. Han har vært prosjektmedarbeider i tankesmien Civita og medlem av redaksjonsrådet for tidsskriftet *[[Minerva (norsk tidsskrift)|Minerva]]*.

Vanebo har studiekompetanse fra Rosthaug videregående skole og mastergrad i rettsvitenskap fra Universitetet i Oslo fra 2008. Avhandlingen hans handlet om avskjæring av utilbørlig ervervede bevis i sivile saker. Han begynte som advokatfullmektig i Kluge Advokatfirma i Oslo i 2012, fikk advokatbevilling i 2014, og ble senioradvokat i samme firma i 2017. Han har vært spaltist i dagspressen i arbeidslivsspørsmål, og publisert flere faglige artikler.

I 2019 utgav han en bok om hvordan organisasjoner kan håndtere media under krise, *Krisehåndboka*. Boka fikk oppmerksomhet for forordet hvor Vanebo takker *«alle partifeller som gjennom sin ubehøvlede oppførsel og grenseløse idioti»* for å ha gitt eksempler til boka og gitt forfatteren god trening i krisekommunikasjonsfaget.

## Bibliografi
* *Krisehåndboka: 13 råd for å håndtere kriser og 9 råd for å forebygge dem* Gyldendal 2019 ISBN 9788205513044

## Referanser


## Eksterne lenker
* 
* 
*
Prosopopeia (tidsskrift)

***Prosopopeia*** er navnet på et litterært tidsskrift som blir utgitt og redigert av mastergradsstudenter
tilknyttet Institutt for lingvistiske, litterære og estetiske studier ved Universitetet i Bergen. Tidsskriftet ble startet i 1993 og kommer ut med fire nummer i året. Tidsskriftet blir gitt ut med støtte fra Norsk kulturråd og Studentsamskipnaden i Bergens kulturstyre.

Målsettingen for tidsskriftet er å skape debatt i de akademiske og intellektuelle miljøene. *Prosopopeia* tar imot tverrfaglige bidrag, anmeldelser, intervjuer, artikler, essays, debattinnlegg og skjønnlitterære bidrag. Bidragsyterne spenner fra nye studenter til mer erfarne kritikere, akademikere og skjønnlitterære forfattere. Tidsskriftet tar imot bidrag på alle skandinaviske språk og engelsk. *Prosopopeia* selges i Bergen, Oslo, Moss og København, eller via bestilling og abonnementer.  

Tidligere redaksjonsmedlemmer og/eller bidragsytere fra tidsskriftets oppstart frem til i dag inkluderer Nils-Øyvind Haagensen, Christine Hamm, Henning Hagerup, Øyunn Viken, Arild Linneberg, Anne Helene Guddal og mange flere. 

## Noen temaer
*Neste nummer av Prosopopeia utkommer i april og har fått temaet «Øyet».
*I desember 2016 utkom et nummer med tema «Gjøn».
*I august 2016 utkom et dobbeltnummer med tema «Verdensveven».
*Våren 2016 utkom et nummer med tema «Historiens slutt».
*Våren 2013 utkom dobbeltnummeret #1-2 med tema «Antikken» og #3 som hadde tema «Dyr»
*Våren 2012 utkom et dobbeltnummer om romantikken, blant annet med et essay skrevet av Henning Hagerup
*Høsten 2011 handlet tidsskriftet om viktige bøker
**Prosopopeia* #2-3 2010 Fra innholdet:
**Henrik Ueland om Stig Sæterbakkens tredjestedspoetikk
**Torstein Krossnes om filosofisk nihilisme 
**Carina Elisabeth Beddari intervjuer Anders Johansson 
**Kjersti Aarstein intervjuer Hans Jacob Ohldieck: Meningen med litteraturvitenskap
**Prosopopeia* #1 2010 hadde tema «Det fremmede».

## Eksterne lenker
* Tidsskriftets hjemmeside
FC Girondins de Bordeaux

**FC Girondins de Bordeaux** er en fransk fotballklubb fra Bordeaux, grunnlagt i 1881.

Bordeaux har vunnet det franske ligamesterskapet seks ganger, sist i 2009.

## Spillerstall
Oppdatert 24. oktober 2024.

### Utlånte spillere

## Kjente spillere med en fortid i klubben
*  Patrick Battiston
*  Marouane Chamakh
*  Dominique Dropsy
*  Christophe Dugarry
*  Yoann Gourcuff
*  Bixente Lizarazu
*  Johan Micoud
*  Sylvain Wiltord
*  Zinedine Zidane
*  Jean Tigana

## Referanser


## Eksterne lenker
*
Deplasement

**Deplasement** er et mål for massen av det væskevolumet som et legeme fortrenger når det flyter i en væske. Begrepet blir benyttet som et av flere mål for skipstonnasje og etter Arkimedes prinsipp svarer det til totalvekten av skip med last.

Innen skipsfart henspiller det på vekten av den vannmengde et frittflytende fartøy fortrenger, det vil si fartøyets vekt. Måleenhetene som blir benyttet er metriske tonn eller engelske tonn (*long tons*). Når deplasementet blir oppgitt som dødvekt, mener en lastevekt eller deplasementet minus vekten av selve skipet. En oppgir deplasementet til et skip, enten som massen av det fortrengte væsken, vektdeplasement (Δ), eller som volumet av det fortrengte væsken, volumdeplasement (∇).

## Fotnoter

## Referanser
Tellefsen

**Tellefsen** er et norsk etternavn. Blant personer med navnet er:
*Arve Tellefsen (1936–), norsk fiolinist
*Johan Christian Tellefsen (1774–1857), norsk organist og bibliotekar
*Thomas Tellefsen (1823–1874), norsk komponist og pianist
Søby (Ærø)

**Søby** er den nordligste byen på øya Ærø i Danmark. Den har 436&nbsp;innbyggere (2023), og ligger i  Ærø kommune, Region Syddanmark.

## Industri

Søby er en aktiv verfts- og fiskeriby med skipsverft, handelsliv, ferjedrift og fiskerihavn. Her ligger Ærøs fiskerflåte, bestående av mindre garnbåter og ståltrålere. Ståltrålerne er kun «hjemme» en del av året.

Søby Værft bygger blant annet orlogsfartøyer til sjøforsvaret. Verftet har to reparasjonsdokker som kan ta imot fraktskip på opptil 2000&nbsp;tonn, og er øyas største arbeidsplass med over 100&nbsp;ansatte. En ny, større dokk er i ferd med å bli bygget.

## Trafikk

Det er daglig ferjetrafikk til Mommark på Als og Faaborg på Fyn. I 1979 kjøpte et nystarta Søby-rederi palleskipet «Østbornholm», bygd i 1966. Det gjennomgikk en større ombygning på Søby Værft, ble omdøpt til «Søby-Færgen» og innsatt på Søby&ndash;Fåborg-ruta. Denne turen tar litt over én time, og passerer underveis Bjørnø og Avernakø. 1. januar 1995 overtok Det Ærøske Færgetrafikselskab drifta av ruta.

## Referanser




## Eksterne lenker
* 
* Søby&ndash;Mommark-ruta
* Søby&ndash;Faaborg-ruta
* Folkemusikkfestival i Søby
Nettotonn

**Nettotonn** (NT) er mål for volumet av et skips lasterom eller lastetanker etter Skipsmålingskonvensjonen av 1969.

MERK: nettotonn og nettotonnasje har ingenting med skipets vekt, lasteevne eller kilo å gjøre, det er kun et volummål. 
Nettotonnasje NT er lik en faktor multiplisert med volumet i kubikkmeter av skipets lukkede rom og tanker beregnet for å føre last, men ikke mindre enn 0,30GT.

## Litteratur
Lovdata Forskrift om måling av skip og flyttbare innretninger.Bilag I. Regler for fastsettelse av fartøyets brutto- og nettotonnasje.

## Se også

*Bruttotonn
*Tonnasje

## Eksterne lenker

* Norges rederiforbund - Ordliste A - Å Besøkt 15. mars 2010
Liste over Østfolds fylkesmenn

**Liste over Østfolds fylkesmenn** begynner i 1671,og omfatter amtmenn i Smaalenenes amt (1671–1918) og fylkesmenn i Østfold fylke fra 1919 til 2018. Begrepene *[[fylke]]* og *[[fylkesmann]]* erstattet *[[amt]]* og *[[amtmann]]* 1. januar 1919.

Ved et kongelig reskript datert 8. februar 1671 regnes det opp fire stiftsamt – hovedamt – og åtte underliggende. Ett av de underliggende amtene under Akershus var Fredrikstad og Smaalenenes amt.

Erik Banner ble utnevt til amtmann for det nye amtet 4. oktober 1671 og var dermed Østfolds første amtmann.

Fylkesmannsembetet hadde sete i Moss. Fra 1. januar 2019 er Østfold en del av fylkesmannsembetet i Oslo og Viken.

## Amt- og fylkesmenn

## Noter
Rekkefølge og år for perioden 1671–1814 er basert på *[[Eneveldets menn i Norge: Sivile sentralorganer og embetsmenn 1660-1814]]* side 36.

## Referanser


## Kilder
* Fylkesmannboka, regjeringen.no
*
* World statesmen, worldstatesmen.org
* Digitalarkivet, digitalarkivet.no
* Gravminner i Norge, disnorge.no

## Eksterne lenker
* Fylkesmannen i Østfold
Søby

Personer med **Søby** som etternavn:
*Egil Søby, norsk padler.
*Dag W. Søby, varaordfører i Skiptvet kommune.

**Søby** er også navnet på flere steder i Danmark:
*Søby i Grenaa kommune.
*Søby i Svendborg kommune.
*Søby i Hammel kommune.
*Søby i Nyborg kommune.
*Søby i Fjends kommune.
*Søby i Herning kommune.
*Søby i Holbæk kommune.
*Søby i Ærø kommune.
Aso

:*For det japanske fjellet, se [[Aso-san]]*

**Aso**, eller **filippinsk aso** og **filippinsk pariahhund ** som noen kaller den, er en typisk pariahhund som finnes på Filippinene. Den har trolig en rekke likhetstrekk med blant annet borneohund og balihund, men svært lite er dessverre kjent om denne hunden, som av type minner mest om en spisshund.

## Opprinnelse og alder
Aso lever i en pariahtilværelse på Filippinene, i nær tilknytning til mennesker. Den formerer seg fritt og lever gjerne at rester menneskene mått etterlate seg. Som type er denne hunden svært gammel, men ingen vet når den oppsto. Det er imidlertid klart at aso har et felles opphav med thaihund (asiatisk dingo), men den har også blandet seg med lokale hundetyper på Filippinene. Den kan derfor ikke klassifiseres som en dingo.

Per dags dato har det ikke blitt gjort vitenskapelige undersøkelser om denne hunden, men med den interesse som finnes omkring slike hunder i dag, kan man kanskje regne med at det vil skje i nær framtid.
Johan Kleven

**Johan Kleven** (født 1859, død 1944) var en spelemann fra Krødsherad i Buskerud.

Johan Kleven var en læremestrene til Truls Ørpen, og var regnet som lokal spelemann i den forstand at han ikke fór stort på spelferd. Han spilte mest på lokale fester og brylluper. Ellers livnærte han seg som skomaker.

Truls Ørpen kom i lære hos Johan Kleven da han var sju år gammel, og ble Ørpens viktigste kilde for slåtter fra Krødsherad. Han hadde lært mesteparten av spellet etter faren, Ole Helgeson Kleiva eller «Gamle-Kleven». Johan Kleven var en god danser, og instruerte på kurs i Kryllingspringar i 1920-årene.

## Referanser
Meningokokksepsis

**Meningokokksepsis** er en generell infeksjon med meningokokkbakterier. Meningokokksepsis kan gi blødninger i huden. Infeksjonen viser seg som et utslett med røde prikker på størrelse med et knappenålshode eller større blåmerker i huden.  Hvis du presser siden av et gjennomsiktig drikkeglass mot utslettet vil ikke prikkene eller blåmerkene blir borte eller blekne som ved andre typer utslett.

## Referanser


## Se også
* Hjernehinnebetennelse
Ole Helgeson Kleiva

**Ole Helgeson Kleiva** eller *Gamle-kleven* (født 1815, død 1888) var en spelemann fra Krødsherad i Buskerud. 

Gamle-Kleven var regna som en god spelemann alt i unge år. Han lærte spell av Knut Fosslia, Kittil Langebakke og Hans Hagen, også fra Krødsherad, men kom til å bli påvirket av spellet til Gudbrand Skjellerud fra Nes i Hallingdal. Han livnærte seg som skredder. Han drev gard på Sokna, deretter i Krødsherad, og en tid ovenfor Drammen. 

Gamle-Kleven var en av de første spelemennene i Norge som fór utenlands, etter Myllarguten. Sammen med et danselag fra Krødsherad turnerte han i Sverige, Danmark og England i 1869 Tradisjonen etter ham gikk videre til sønnen Johan Kleven og deretter til Truls Ørpen.
Gudbrand Skjellerud

**Gudbrand Andresson Skjellerud** (født 31. desember 1819 på Børtnesøygardo eller på Skjellerud i Nes, Buskerud, død 14. februar 1901 i Dundee, Walsh County, Nord-Dakota) var en spelemann fra Nes i Hallingdal. Han slo seg ned på gården Borge i Nore, Numedal og utvandret til USA 1879. Han var gift med Guri Olsdotter Ålton (født 1842). Han begynte å spille fele da han var 10 år og var femten år gammel kjent som en god spelemann. 

Skjellerud hadde mye av tradisjonen sin etter Harald Langåker, og laget også en del slåtter selv. Han kom til å bli en sentral kilde for hardingfeletradisjonen i nedre Hallingdal, og var den viktigste læreren til Tor Grimsgard. Skjelleruden fór ofte nedover dalen og spilte sammen med Ole Helgeson Kleiva, og utvekslet også spell med Ola A. Strand og Myreguten fra Ål. 

Myllarguten hørte Skjellerud på Kongsbergmarkedet og ble imponert. Skjellerud omtales som like viktig for Hallingdal som Myllarguten var for Telemark.

Det finnes flere slåtter som er knyttet til ham, spesielt hallingen *Skjelleruden*, eller *fyken*.

## Referanser
Guttorm Grimelid

**Guttorm Olsson Grimelid** (født 1757, død 1820) var en norsk bonde, skredder og spelemann fra Krødsherad i Buskerud. Han komponerte slåtter som gikk under navnet Grimelidlåttane.

Guttorm Grimelid er den første kjente spelemann på hardingfele i Krødsherad, og opphavet til en lang tradisjonslinje der. Spillet etter ham ble ført videre i Krødsherad av Ole Helgeson Kleiva, og ble hentet til Numedal og Telemark, blant andre av Knut Lurås. 

Springaren *Grimeliden* som har navn etter ham, kan være en av de eldste i landet. Det var ifølge tradisjonen Knut Lurås som tok slåtten med til Telemark, der den videreført av Myllarguten og Håvard Gibøen. Slåtten finnes i flere former i og utenfor Telemark, der kjente former er i tradisjon etter Knut Dahle, Gunnulv Borgen og Olav Groven og omformet i Bøheringstradisjon.

Grimelid var far til spelemannen Endre Tovsrud i Sigdal.
## Referanser
TAP Portugal

**TAP Air Portugal** (Transportes Aéreos Portugueses) er det nasjonale flyselskapet i Portugal med base i Lisboa. Selskapet ble etablert i 1945 og har om lag 9&nbsp;800 ansatte. Selskapet ble medlem av Star Alliance i 2005. Selskapet har et omfattende rutenett mellom Portugal og Brasil. I Nord-Europa har TAP Portugal flygninger mellom Lisboa og blant annet Oslo, Stockholm og København.

Flyselskapet byttet i 2017 navn fra TAP Portugal til TAP Air Portugal.

## Flåte
TAP Portugals flåte inneholder følgende fly (2016):

## Referanser


## Eksterne lenker
* 
* TAP Portugal flåteoversikt 
* TAP Portugal, passasjermeninger
Bruttotonn

**Bruttotonn** (**BT**, forskrift forkortet **GT**), bruttotonnasje er mål for *volumet* av alle benyttede, innelukkede rom i et fartøy etter Skipsmålingskonvensjonen av 1969 uttrykt i tonnasjeenheter, forkortet TE eller TU (Tonnage Units).

Bruttotonnasje 'BT' erstatter det tidligere brukte uttrykket Brutto registertonn 'brt'.  1 BT er ikke samme som 1 brt selv om måleenheten for begge tilsvarer 100 engelske kubikkfot = 2,83 m³, siden oppmålingene er forskjellige, Et skip på 100BT har ikke samme størrelse som et skip på 100brt. 
MERK: bruttotonn og bruttotonnasje har ingenting med skipets vekt eller bæreevne i kilo å gjøre, det er kun et volummål.

## Beregning
Bruttotonn beregnes med formelen

 GT = K \times V\,
* Hvor V er det totale volum av alle fartøyets lukkede rom målt i kubikkmeter
* og K kan ha verdier fra 0,22 til 0,32 og beregnes med formelen 
 K = 0,2 + 0,02 \times \log_{10}(V)\,

Formelen for beregning av bruttotonn er dermed

GT = V\times(0,02\times\log_{10}(V)+0,2)

Eksempel: Skip med volum på 10000 m3
: K = 0,2 + 0,02 \times \log_{10}(V)\,
:: = 0,2 + 0,02 \times \log_{10}(10,000)\,
:: = 0,2 + 0,02 \times 4\,
:: = 0,2 + 0,08\,
:: = 0,28\,

Bruttotonn vil da utgjøre

: GT = K \times V\,
::  = 0,28 \times 10000\,
::  = 2800\,

## Litteratur
* lovdata.no Forskrift om måling av skip og flyttbare innretninger. Bilag I. Regler for fastsettelse av fartøyets brutto- og nettotonnasje.

## Eksterne lenker
* Norges rederiforbund - Ordliste A - Å  
*
Arne Hanssen

**Arne Harald Hanssen** (født 1944) er en norsk tidligere fotballspiller som spilte det meste av karrieren i Bodø/Glimt. Arne Hanssen spilte spiss, hans største kvalitet i denne posisjonen var en kombinasjon av sterk fysikk og en presis og knallhard skuddfot. Om Hanssen blir det sagt at hvis han først fikk ballen i beina i og rundt 16-meteren, ble det mål. Hanssen var en mester i å skjerme ballen lenge nok til å bruke skuddfoten. Samtidig var hurtighet og fart Hanssens svakhet.

## Gullperioden i Glimt
Bodø/Glimt hadde sin første storhetstid på 1970-tallet. Sammen med spillere som Harald Johan «Dutte» Berg og Terje Mørkved var Hanssen med å skape et vinnerlag. Hanssen var med da Glimt vant sin første cupfinale i 1975 mot Vard hvor han scoret ett av de to målene.

Arne Hanssen spilte to perioder for Glimt. Den første perioden var da han slo gjennom på 1960-tallet. Han hadde stor suksess, men nordnorske lag hadde ikke anledning til å rykke opp i toppdivisjonen før 1970-tallet. Hanssen valgte derfor å takke ja til en overgang til Rosenborg. I Trondheim ble han toppscorer i 1972. 

Hanssen returnerte til moderklubben Bodø/Glimt omtrent samtidig som Terje Mørkved og Harald Berg vendte tilbake til hjembyen. Sammen dannet de mye av den kreative kraften som gjorde Bodø/Glimt til en toppklubb i Norge på 1970-tallet.

Hanssen har trolig scoret over 600 mål for Bodø/Glimt, noe som også er klubberkord.

## Meritter
* Cupvinner med Rosenborg1971
* Cupvinner med Bodø/Glimt 1975
* Toppserievinner med Rosenborg 1971
* Toppscorer for Rosenborg 1971 (6 mål)
* Toppscorer for Rosenborg 1972 (9 mål)
* Toppscorer for Bodø/Glimt 1977 (11 mål)
* Toppscorer for Bodø/Glimt 1980 (3 mål)
* Mestscorende for Bodø/Glimt gjennom tidene (over 600 mål)

## Referanser


## Eksterne lenker
*
Zeelands nasjonalsang

Den nederlandske provinsen **[[Zeeland]]s nasjonalsang** ble skrevet i 1919 som en reaksjon på Belgias planer om å annektere landområder. At Belgia hadde slike planene kom fram under den første verdenskrig. Mange belgiere mente at Nederland hadde stilt seg på Tysklands side under krigen ved at landet hadde holdt seg nøytralt. Som kompensasjon for de enorme skadene og lidelsene som Belgia hadde blitt påført ville dets regjering annektere to nederlandske områder: Zuid-Limburg på grunn av kullgruvene og Zeeuws-Vlaanderen for at Antwerpen skulle få tilgang til Nordsjøen over eget landområde. 

Det belgiske ønsket om å annektere deler av Nederland ble enda tydeligere i 1919, og en stor gruppe mennesker i Zeeland følte behov for å vise at provinsen var knyttet til Nederland og Oranje. D.A. Poldermans, overlærer i 's-Gravenpolder, skrev teksten som J. Morks (en dirigent fra Middelburg) satte musikk til. Den zeeuwse nasjonalsangen ble tilegnet dronningens kommissær, mr. H.J. Dijckmeester. Sangen viste seg være mer enn en døgnflue, den brukes ved flere ulike tilstelninger, som for eksempel ved Provinsstyrets nyttårsmottakelse.

### Nederlandsk tekst
#### Første vers

#### Annet vers

#### Tredje vers

### Norsk oversettelse
#### Første vers
Intet sted på jord er oss mer kjært,
intet bosted i verden er oss mer verd,
enn der, beskyttet av diker og dyner,
vi møtes av åkrer, skoger og hager.
Der fremdeles den urgamle enigheten finnes,
og på velstanden bondens arbeid kjennes,
der høres Løvens sterke stemme:
«Jeg kjemper og unnkommer svømmende» 

#### Annet vers
Landet som stolt sine sønner priser,
og stolt oss navnene viser: 
Bestevaer og Joost de Moor, 
tiden vil aldri fjerne deres spor. 
I historiens annaler er gravert:
Evertsen og Bankert.
Høyt i ære holdes
Naerebout, redningsmann og uredd los. 

#### Tredje vers
Du, Zeeland, er vårt eget land,
vi aksepterer her ingen fremmed hand,
som over oss skulle hersket:
Vår frihet er elsket.
Vårt valg er ganske enkelt et:
«Oranje og Zeeland!» er mottoet!
Så forblir vi med hjerte og munn,
rause zeeuwer i legem og sinn.

Denne nasjonalsangen brukes mest nord for Westerschelde. På sørsiden, i Zeeuws-Vlaanderen, bruker man oftest den Zeeuws-Flamske nasjonalsangen.
Hans Augusto Rey

**Hans Augusto «H.A.» Rey** (født 16. september 1898, død 26. august 1977) var en tysk-amerikansk illustratør og barnebokforfatter. Sammen med kona Margaret Rey skapte han flere bildebøker for barn. Særlig kjent ble de for serien om apekatten Nysgjerrige Nils (*Curious George*). H.A. Rey underviste ellers i astronomi.

## Referanser


## Eksterne lenker
* 
* 
* 
*  H. A. and Margret Rey Collection
Bjørn Dahl (1978)

**Bjørn Dahl** (født 1978) er en norsk tidligere fotballspiller som har spilt for blant annet Viking og Brann.

Dahl er fra Lepsøy i Bjørnafjorden kommune, og spilte for  i 3. divisjon da han i 1997 ble oppdaget av  mens han avtjenet verneplikten ved Madlaleiren i Stavanger. Han trengte en klubb å trene med under oppholdet i Stavanger og gjorde det så bra på trening og i spill for Vikings juniorlag i JET-turneringen at de betalte  kroner til Os for å signere toårskontrakt med ham i august 1997. Dahl spilte ut 1997-sesongen for Os, og tilsluttet seg så Vikings seniorlag fra 1998. Han spilte 171 eliteseriekamper for Stavanger-klubben. De siste sesongene i klubben var han en nøkkelspiller. Høydepunktet i klubben var da han ble cupmester i 2001. Dahl spilte primært høyreback i forsvaret, og han har også én A-landskamp for , samt fire U21-landskamper.

Videre kom Dahl fra Viking til Brann i mars 2006, som en del av overgangen til Ragnvald Soma motsatt vei. I Brann vant Dahl seriegull i 2007. I gullsesongen spilte han 15 kamper. Den 12. august 2009 ble han utlånt til Hønefoss og var med på å spille klubben opp til Eliteserien. Etter sesongen gikk han til Løv-Ham, og var visekaptein i klubben.

Dahl har tidligere også spilt for Øyglimt, Jadakameratene og Os Turn. Etter 2011-sesongen la Dahl opp som profesjonell fotballspiller. I 2012 involverte han seg i Sædalen IL, som da spilte i 6. divisjon. 

Etter fotballkarrieren har Dahl satset på læreryrket. For tiden underviser han ved den kristne privatskolen Danielsen Videregående Skole i Bergen sentrum. Undervisningsfagene hans omfatter kroppsøving, religion og kristendom.

## Referanser


## Eksterne lenker
* 
*  Bjørn Dahl – historie.brann.no
Margret Rey

**Margret Elizabeth Rey** (født **Margarete Elisabeth Waldstein** 16. mai 1906, død 21. desember 1996) var en tysk barnebokforfatter. Sammen med mannen H.A. Rey skapte hun flere bildebøker for barn. De ble særlig kjent for serien om apekatten Nysgjerrige Nils («Curious George»).
## Referanser


## Eksterne lenker
* 
*
Kolofonium

**Kolofonium,** også kalt «rosin», er en gulbrun, sprø harpiks, det stoff som blir tilbake ved destillasjon av terpentin, harpiks fra tallolje eller furukvae. Brukes til å smøre fiolinbuer med, samt i lakk, ferniss og papirlimindustrien, og som flussmiddel.
Fraizer Campbell

**Fraizer Lee Campbell** (født 13. september 1987) er en engelsk fotballspiller som fra den 30. juni 2022 er klubbløs.

Han fikk spille på førstelaget da han kom inn som innbytter i Roy Keanes testimonial den 9. mai 2006.

Fraizer Campbell var utlånt til Uniteds farmerklubb Royal Antwerpen hele 2006-07-sesongen.
I oktober 2007 ble han utlånt til Hull City, og bidro der sterkt til Hulls opprykk til Premier League. Han hadde stor suksess, og det ble spekulert i at han skulle forlenge lånet etter 2007-08-sesongen. Campbell returnerte til Old Trafford foran 08-09-sesongen for å prøve å kjempe seg til en førstelagsplass, men ble allerede tidlig i 08-09 sesongen lånt ut til Tottenham, i den mye omtalte Berbatov-saken. Låneavtalen strakte seg over et år.

Den 11. juli 2009 skrev han under en fireårs kontrakt for Sunderland. Den 24. juli 2014 meldte han overgang fra Cardiff City til Crystal Palace FC, hvor han skrev under på en treårskontrakt.

## Karriere som spiller (alle turneringer)
*Per [[15. desember]] [[2016]]*

## Referanser


## Eksterne lenker
*
Dieselelektrisk fremdriftssystem

Et **dieselelektrisk fremdriftssystem** er et system hvor en dieselmotor er koblet til en generator som produserer elektrisitet.

## Anvendelsesområder for aggregater av denne typen
*Mindre elektrisitetsverk der den produserte elektrisiteten videresendes til relevante forbrukere.
*Nødgeneratoranlegg på sykehus og andre viktige funksjoner i samfunnet, som skal fungere til tross for sammenbrudd i strømnettet. 
*Dieselelektriske lokomotiv og motorvogner der elektrisiteten benyttes til å drive elektromotorer som igjen driver hjulene.
*Dieselelektriske skip hvor elektrisiteten benyttes til å drive elektromotorer som igjen driver propellen(e).
*Hjelpe- og nødaggregater på skip som sørger for elforsyning til fartøyets forbruk.

I forbindelse med fremdriftsmaskineri har dieselelektrisk drift vist seg å være svært kostnadsbesparende på grunn av lavere drivstofforbruk, enklere og billigere vedlikehold samt at man også ser miljømessige gevinster i med tanke på lavere forurensende utslipp til luft. I tillegg kan maskineriet plasseres uavhengig av lange drivlinjer da elektrisiteten kan føres i kabler fra generatoren til elektromotoren, og man får store plassbesparelser.

Et stadig mer aktuelt alternativ til en dieselelektrisk motorløsning er en hybrid ordning, som er en kombinasjon av mekanisk fremdriftssystem og dieselelektrisk drift. Investeringskostnadene blir betraktelig høyere, men drivstofforbruket blir optimalisert og avgassutslippene ned mot det minimale.
Lille Lørdag

***Lille Lørdag*** er et norsk humorprogram som gikk på NRK-TV fra 1995 til 1996. Harald Eia og Bård Tufte Johansen i fremtredende roller. Mye av serien parodierer gamle NRK TV-produksjoner og stjerner, som Erik Bye. 

Serien gikk på onsdager, og navnet på serien henspiller på at onsdag ofte har blitt kalt «lillelørdag». Dette er et uttrykk som henger igjen fra den gangen mange hadde egen hushjelp. Hushjelpene hadde som regel fri på onsdag kveld og kunne dermed gå ut på byen disse hverdagskveldene, slik de eventuelt også kunne gjøre på en vanlig lørdagskveld.

## Min drømmeserie
Det andre året av Lille Lørdag inneholdt en seksjon kalt *Min drømmeserie*, med handling fra Arendal (rutebilstasjonen og andre steder) der Eia og Tufte Johansen spilte sørlandsguttene Jan-Tore Kvålsvik og Vidar Stangenes. *Min drømmeserie* introduserte begreper som i årene etter ble kjent over hele Norge, for eksempel «blandings» – en blanding av ketsjup og sennep som man skal ha på sine «ruglete påmmfri».

Under navnet *Vidar & The Jan-Tores* ga duoen ut to singler: «Min drømmesang» ble en landeplage vinteren 1995–1996, mens oppfølgersingelen «Sørlandets delfin» ikke ble fullt så populær.

## Episoder
### Sesong 1 (1995)

### Sesong 2 (1995)

### Sesong 3 (1996)

## Referanser


## Eksterne lenker
*
Du (Unix)

**<code>du</code>** (forkortelse for **d**isk **u**sage) er et Unix-program som viser diskforbruket i en katalog eller på et filsystem.

På Linux er `du` en del av GNUs coreutils-pakke.

`du` oppsto med versjon 1 av AT&T UNIX.
## Eksempel
**-k**-flagget viser størrelser i blokker à 1k, fremfor default, som er 512 bytes.

 $du -k /seclog
 4       /seclog/lost+found
 132     /seclog/backup/aix7
 136     /seclog/backup
 44044   /seclog/temp
 439264  /seclog
Germanske-SS

**Germanske-SS** (tysk: *Germanische-SS*) var fellesnavnet på ikke-tyske SS-grupper i det okkuperte Europa mellom 1939 og 1945.

Germanske-SS drev virksomheten i erobrede land og territorier, og besto av medlemmer som drev virksomheten på deltid. De drev med lokal sikkerhet og nasjonalsosialistisk indoktrinering. Danmark og Belgia var de største medlemslandene innen Germanske-SS, men også i Norge. Medlemmer av Germanske-SS hadde egne modifiserte SS-titler og symboler. Alle avdelingene i Germanske-SS ble administrert fra hovedkontoret til SS i Tyskland.

Undergrupper som ble opprettet var:
* Nederland: *Germaansche-SS in Nederland*
* Belgia: *Germaansche-SS Vlaanderen*
* Norge: *[[Germanske-SS Norge]]*
* Danmark: *[[Schalburgkorpset]]*

En nasjonalsosialistisk undergrunnsorganisasjon eksisterte også i Sveits, som ble kalt *Germanische SS Schweiz*.  Den hadde imidlertid ganske få medlemmer og ble aldri ansett å ha noen innflytelse på myndighetene.

I Frankrike lyktes det ikke å opprette noen Germanske-SS gruppe, men politistyrkene i Vichy-regimet bistod i stor grad lokale SS-myndigheter.  Det britiske frikorps ble først ansett for å være en del av Germanske-SS, men ble senere en del av Waffen-SS.

## Grader
Avdelingen ble utstyrt med tyske SS-uniformer, og i Norge ble SS-runene på kraven byttet ut med Nasjonal Samlings solkors, og hakekorsørnen på venstre erme byttet ut med et eget ravnemerke. Det var visse lokale variasjoner over hvilke gradsbenevnelser en benyttet:

## Se også
* Germanske-SS Norge

## Referanser
Oslogjengen

**Oslogjengen** var en sabotasjeenhet med norske deltagere under britisk kommando som var aktive under andre verdenskrig. Enheten ble fra oktober 1943 ledet av Gunnar Sønsteby og var en del av Norwegian Independent Company No.&nbsp;1 (NORIC&nbsp;1) (populært kalt Kompani Linge). Gruppens navn ble gitt av sjefen for Special Operations Executives norske avdeling som «The Oslo Detachment» og deretter oversatt.

## Medlemmene
Enheten hadde en kjerne med tolv medlemmer som ble hentet fra de forskjellige Kompani Linge-avdelingene i området. Foruten Sønsteby, besto denne kjernen i Oslogjengen av følgende personer:

* Andreas Aubert
* Viggo Axelssen
* Gregers Gram
* Henrik Hop
* William Houlder
* Max Manus
* Martin Olsen
* Arthur Pevik
* Birger Rasmussen
* Tor Stenersen
* Edvard Tallaksen

Av andre som var med i kortere eller lengre tid:

* Halvor Haddeland
* Kolbein Lauring
* Gunnar Sønstebys nestkommanderende, Per Mørland, som ikke var med i Oslogjengen, men var involvert i relaterte aktiviteter

## Operasjoner
Oslogjengens første operasjon gikk ut på å sabotere (sprenge) hullkortmaskiner og bygninger som ble brukt til innkalling av norsk ungdom til Nasjonal Arbeidsinnsats. Gruppen stod for flere større aksjoner i sluttfasen av krigen. Blant annet gjennomførte de sabotasjeaksjonene mot Bjølsenhallen 14. august 1944 og Kongsberg Våpenfabrikk 17. september 1944. De utførte også likvideringer, mest kjent er aksjonen mot Karl Marthinsen.

* Operasjon Mardonius – sprengning av flere skip på Oslo havn
* Derby
* Operasjon Bundle
* Bjølsenhallen
* Kongsberg Våpenfabrikk
* «Donau»

## Etter krigen
I juni 1945 hadde Oslogjengen vakttjeneste for den hjemvendte kongefamilien.

## Falne
* Gregers Gram, fenrik, (drept i forbindelse med arrestasjon 13. november 1944)
* Edvard «Tallak» Tallaksen, fenrik, (skadd i forbindelse med arrestasjon 13. november 1944, død 29. november)
* Tor Stenersen, løytnant, (drept under fluktforsøk fra Akershus festning i april 1944)

## Litteratur
*Erling Jensen, Per Ratvik, Ragnar Ulstein (1948): *Kompani Linge* – Gyldendal

## Eksterne lenker
* Omtale på NorgesLexi
* Oslo-gjengens sabotasje mot Grensen 17, Oslo i 1944 (Digitalarkivet)
Nysgjerrige Nils

:*Denne artikkelen handler om barnebøkene om Nysgjerrige Nils. For tegnefilmen om denne figuren, se [[Nysgjerrige Nils (film)|Nysgjerrige Nils]]*
Apekatten **Nysgjerrige Nils** er hovedpersonen i en rekke bildebøker av det tyske kunstnerparet Hans Augusto Rey og Margret Rey. Den første boka het *Curious George* og ble utgitt i New York i 1941. Vanligvis var det ektemannen som stod for illustrasjonene, mens Margaret stod for teksten.

## Handling
Bortsett fra George selv, er den eneste tilbakevendende karakteren i de originale eventyrene «mannen med den gule hatten» som er Georges beste venn og som tar hånd om ham. Georges eventyr begynner ofte med at mannen tar ham med seg et sted, og løser ofte vanskelige situasjoner som George havner i. Mannen blir alltid sett iført en knallgul dress, og en bredbremmet gul hatt. Mannen er aldri nevnt ved navn i de originale eventyrene.

De fleste historiene handler om at George havner i trøbbel, ofte på grunn av sin nysgjerrighet. Så «mannen i den gule hatten» må redde ham ut av problemene. I ettertid lærer George vanligvis av sine feil. Ettersom bøkene hovedsakelig er rettet mot barn, er både problemene og moralen enkel å forstå.

## Bøker om Nysgjerrige Nils
* 1941: *Curious George*
* 1947: *Curious George Takes a Job*
* 1952: *Curious George Rides a Bike*
* 1957: *Curious George Gets a Medal*
* 1958: *Curious George Flies a Kite*
* 1963: *Curious George Learns the Alphabet*
* 1966: *Curious George Goes to the Hospital*

Nysgjerrige Nils heter *Curious George* på engelsk, *Nicke Nyfiken* på svensk og *Peter Pedal* på dansk. Fra 1980-tallet er det utgitt en lang rekke nye titler med de samme figurene og i den samme stilen som de opprinnelige.

## Spillefilmen
4. august 2006 hadde den amerikanske animasjonfilmen *[[Nysgjerrige Nils (film)|Nysgjerrige Nils]]* norsk kinopremiere. Regien er ved Matthew O'Callaghan og filmselskapet er Universal Pictures. Filmen varer 1 time og 27 minutter og er tillatt for alle.

## Eksterne lenker
*  Bøker og produkter med Nysgerrige Nils 
* Nysgjerrige Nils-filmen
* Nysgjerrige Nils-produkter (engelskspråklige salgssider)
Sneasel

**Sneasel** (ニューラ) *Nyūra* på japansk, *Sniebel* på tysk og *Farfurey* på fransk) er en karakter fra den animerte serien Pokémon.

## Utseende
Sneasel minner litt om en katt, og er basert på en (røys)katt, eller kamaitachi fra japansk mytologi. Den har skarpe klør. Kroppen er svart og kattelignende, med tre rosa haler, et stort rosa venstreøre, og to gule ovaler, en i pannen og en på brystet.

## Biologi
Sneasel venter i mørket på at et byttedyr skal komme forbi, og trekker ut klørne for å skremme fienden. Den stjeler egg fra Pidgey-reir når foreldrene er borte. Den er nattdyr og bor i fjellet.

## Eksterne lenker
*
Kaffegata

**Kaffegata** er hovedgata i sentrum av Flisa og distriktets største handlegate. Kaffegata er ca. 1 kilometer lang og er en del av fylkesvei 206. Den ble i 1997–98 omgjort til miljøgate. Navnet *Kaffegata* kommer av alle kafeene som tidligere lå langs gata.

## Eksterne lenker
* Omtale av hvordan Kaffegata ble endret til en miljøgate
Afrikagullkatt

* *C. a. aurata*
* *C. a. cottoni*

**Afrikagullkatt** (vitenskapelig navn *Caracal aurata*) er et kattedyr. Den er nært beslektet med karakalen og servalen, men er litt mindre enn disse. Arten har 19 kromosompar.

Fargen på pelsen varierer. Den er vanligvis kanelfarget eller rødbrun, men det finnes også svarte eller grå fargevarianter. Pelsen kan være flekkete hos noen, mens andre individer har ensfarget pels.

Kroppslengden varierer mellom 61 og 100 cm. Halen er 16-46 cm lang, og skulderhøyden er rundt 38-55 cm. Hanner veier 11-14 kg, mens den eneste hunnkatten som er veid, hadde en vekt på 6,2 kg.
Den ligner på karakalen, men har kortere ører.

Afrikagullkatt lever i ca. 15 år i fangenskap.
Den kan klatre, men jakter primært på bakken. De jakter på gnagere, fugler og aper. De kan også jakte på antiloper i gruppen Cephalophinae og til og med skogssvin. På grunn av dens bortgjemte levemåte, vet man ikke mye om denne katten.

Afrikagullkatt ligner på asiagullkatt, men studier indikerer at dette er på grunn av konvergent evolusjon.

## Referanser


## Eksterne lenker
*
Bromelia

* *Bromelia alsodes*
* *Bromelia alta*
* *Bromelia antiacantha*
* *Bromelia arenaria*
* *Bromelia balansae*
* *Bromelia chrysantha*
* *Bromelia flemingii*
* *Bromelia goeldiana*
* *Bromelia goyazensis*
* *Bromelia hieronymii*
* *Bromelia horstii*
* *Bromelia humilis*
* *Bromelia karatas*
* *Bromelia macedoi*
* *Bromelia palmeri*
* *Bromelia pinguin*
* *Bromelia scarlatina*
* *Bromelia serra*
* *Bromelia sylvicola*

***Bromelia*** er en amerikansk planteslekt i ananasfamilien som er oppkalt etter den svenske botanikeren Olaf Bromelius.

Mange arter er epifytter som vokser høyt oppe i trær. De samler vann og næringsstoffer mellom bladene, som sitter i kranser.

Spesielt bemerkelsesverdig er det at noen av dem blir oppsøkt av frosker som klatrer opp i trærne og legger sine egg i vannet som er oppsamlet. Her utvikler yngelen seg.

## Eksterne lenker
*
Nattkatt

**Nattkatt** (*Leopardus geoffroyi*) er en monotypisk art i gruppen amerikanske flekkede småkatter (*Leopardus*) og tilhører kattefamilien (Felidae). Den er trolig den vanligste ville kattearten i Sør-Amerika. Arten har kun 18 kromosompar, i likhet med de andre artene i ozelotlinjen. Det normale for katter er 19 kromosompar.

## Etymologi

Nattkattens vitenskapelige navn ærer den franske zoologen Etienne Geoffroy Sait-Hilaire, som identifiserte den som en egen art på 1800-tallet.

## Taksonomi
Tidligere regnet man med fire underarter til nattkatten, men dette var basert på morfologiske forskjeller i pelsens eksteriør, som farge og prikkmønster. Variasjonen er imidlertid klinisk og henger sammen med breddegraden i utbredelsen, snarere enn distinkte grupper. Underartene er derfor ikke gyldige og arten må regnes som monotypisk. Nattkatt ble tidligere regnet til gruppen søramerikanske småkatter (*Oncifelis*).

## Biologi

Nattkatten kan minne om en muskuløs og slank rasekatt med et normalt stort hode og  ganske flatt skalletak. Kroppslengden utgjør 42–66,5 cm, samt en hale som måler 24–40 cm. Skulderhøyden utgjør 15–22,5 cm. Hannen blir større enn hunnen og veier typisk 3,8–5,8 kg, mens hunnen gjerne veier 3–4,2 kg. Størrelsen kan imidlertid variere ganske mye i artens utbredelse

Pelsen har tette solide sorte prikker (ikke rosetter) på kroppen, enten med sølvgrå, okergul eller rødbrun grunnfarge. Også sorte former (melanisme) er kjent, spesielt i skogs- og våtmarksområder. Prikkmønsteret går over til horisontale striper i brystet og på nedre del av lemmene, mens halen er tett ringlet. I brystet er den tilnærmet hvit. Både grunnfargen og prikkmønsteret varierer mellom individene, herunder også størrelsen på prikkene.

Nattkatten er utbredd i det sørøstlige Bolivia, Paraguay og Argentina øst for Andesfjellene, samt fra Sør-Brasil (sør for cirka 30°S) og Uruguay hele veien sørover til Magellanstredet i Chile, fra havnivå og opp til . Den trives i flere ulike habitat, men er oftest å se på pampasen og i krattskog.

Nattkatten er på topp i næringskjeden og ernærer seg på små gnagere, øgler og insekter, av og til også på frosker og fisk. Katten er skumrings- og nattaktiv og lever solitært utenom i paringstiden. Den er dessuten en ypperlig svømmer og god treklatrer, hvor den ofte hviler på dagtid.

Forsøk på domestisering og paring med huskatter har ikke ført fram.

## Inndeling
Inndelingen følger IUCN/SSC Cat Specialist Group.

* Carnivora, rovpattedyr
** Feliformia, kattelignende rovpattedyr
*** Felidae, kattefamilien
**** Felinae, mindre kattedyr
***** *[[Amerikanske flekkede småkatter|Leopardus]]*, ozelotlinjen
****** *[[ozelot|L. pardalis]]*, ozelot
****** *[[margaykatt|L. wiedii]]*, margaykatt
****** *[[fjellkatt|L. jacobita]]*, fjellkatt
****** *[[pampaskatt|L. colocola]]*, pampaskatt
****** *[[sørlig tigerkatt|L. guttulus]]*, sørlig tigerkatt
****** *[[nordlig tigerkatt|L. tigrinus]]*, nordlig tigerkatt
****** *[[nattkatt|L. geoffroyi]]*, nattkatt (monotypisk)
****** *[[kodkodkatt|L. guigna]]*, kodkodkatt

## Referanser




## Eksterne lenker
*
Maurice Sendak

**Maurice Bernhard Sendak** (født 10. juni 1928, død 8. mai 2012) var en amerikansk illustratør og barnebokforfatter.  Sendak skrev bøker og illustrerte mange andre forfatteres tekster. Han er særlig kjent for bildeboken *Til Huttetuenes land* (*Where the Wild Things Are*) som først kom i 1963, og siden er oversatt til mange språk. Den handler om den ulydige gutten Max som blir sendt til sengs uten kveldsmat av mammaen sin, men fantaserer seg bort til uhyrenes land, der han blir sjefen.

Sendak mottok mange prestisjefylte priser for bøkene sine, blant annet H.C. Andersen-medaljen, Litteraturprisen til minne om Astrid Lindgren og Caldecott-medaljen.

## Bøker på norsk

;Med egne tekster
* 1962: *PER (En fortelling til skrekk og advarsel i fem kapitler og med prolog)* - Originaltittel *Pierre* (1976) oversatt av André Bjerke
* 1970:: *[[Til huttetuenes land]]* - originaltittel *Where the wild things are* (1963), oversatt av Anne Cath. Vestly, nye opplag i 1978, 1984, 1988 og 2001
* 1972: *Rikketi dikketi plopp!, eller Livet må være noe mer* -  originaltittel *Higglety pigglety pop!, or There must be more to life* (1967), oversatt av Thor Edvin Dahl
* 1973: *Hektor Protektor og Da jeg dro over vannet : to barnerim* - originaltittel *Hector Protector and As I Went Over the Water: Two Nursery Rhymes*, gjendiktet av André Bjerke
* 1976: *Lilleputt-bøkene* - originaltittel *The Nutshell Library*, fire småbøker i en kassett, oversatt av André Bjerke
* 1977: *Litt av en valp : eller Er det sikkert at du ønsker deg en hund?* - oversatt av Tor Åge Bringsværd
* 1991: *Landet bakenfor* - originaltittel *Outside over there*, oversatt av Tove Gravem Smedstad
;Illustrasjoner til andres tekster
* 1969: *Hva gjør du da?* til tekst av Sesyle Joslin; -originaltittel *What do you do, dear? * (1958)
* 1969: *Hva sier du da?* til tekst av Sesyle Joslin; -originaltittel *What do you say, dear? * (1958)
* 1974: *Vesle-Bjørn* til tekst av Else Holmelund Minarik; - originaltittel *Little Bear* (1957), oversatt av Anne-Cath. Vestly
* 1989: *Kjære Mili* - til en nyoppdaget tekst av Wilhelm Grimm (1988), oversatt fra *Dear Mili* av Tove Gravem Smedstad, Gyldendal forlag.

## Referanser


## Eksterne lenker
* 
* 
* 
* 
* 
*  The Rosenbach Museum & Library – med utstilling av alle Sendaks tegninger
*  Intervju med Maurice Sendak (realvideo-film)
*  PBS – ''American Masters'' (blant annet videoklipp)
*  NPR - ''Conversation with Maurice Sendak'' (17 minutters lydopptak)
*  Maurice Sendak-biografi og lenker (på engelsk)
Pekingand

**Pekingand** (北京烤鸭; pinyin: *Běijīng kǎoyā*) er en klassisk kinesisk rett som består av en hel and som tilberedes med hodet på. Den tilberedes som regel av arten pekinand *(Anas platyrhynchos domestica)*.

Retten har røtter tilbake til Kina på 600 fvt-tallet, og var en favoritt av Ming-familien under Ming-dynastiet på det tidlige 1400-tallet. Den serveres i dag over hele verden, og er en av de kjente kinesiske rettene.

Navneformen Peking-and ble innarbeidet på norsk før romaniseringen Beijing ble tatt i bruk i Norge.

## Referanser
Lutt

**Lutt** (av  arabisk العود, det vil si *al-ʿūd* som betyr «treet») er et klimpreinstrument med en pæreformet resonanskasse og gripbrett. Vanligvis omfatter begrepet i snever forstand *europeisk lutt* med opphav i arabisk korthalset *[[oud]]*. 

I organologien brukes begrepet *[[luttinstrument]]er*  (Hornbostel-Sachs-nummer 321) i en mye videre forstand om alle klimpre- og strykeinstrumenter, unntatt harper og sitre.

Europeisk luttmusikk ble notert i ulike tabulatur-varianter.

## Historikk
Navnet *lutt* kommer av  arabisk *العود*, som betyr «treet» (fra «kvist», «pinne», «stav»). Opprinnelig var det myntet på trelokket til resonanskassa eller plekteret dersom det var av tre.

Instrumentet kom på 900-tallet fra det arabiske kulturområdet via maurerne i Spania, og spredte seg derfra videre utover i Europa. Lutten var et svært populært instrument i middelalderen og renessansen, men i seinbarokken var tilbakegangen markert. Barokkluttene var blitt så kompliserte at mange foretrakk de enklere barokkgitarene, og framfor alt var klaviaturinstrumentene nå på vei inn i velstående hushold. 

Luttlignende instrumenter var antagelig de første der tonehøyden framkom ved forkorting av strengenes svingelengde.

## Utforming
En lutt har flere strengepar («kor») som hver er stemt unisont eller i oktav. *Chanterellen*, det vil si det høyeste «koret», var vanligvis en enkeltstreng. Tidlig på 1500-tallet var lutten et relativt enkelt instrument med seks strengekor, men ble etter hvert mer komplisert, og i barokktiden fantes det varianter med opp til 13 kor. Dagens utøvere er derfor henvist til å velge blant et stort antall forskjellige instrumenter avhengig av musikk og periode.

## Se også
* 
* 
* 

## Litteratur
* 
* 

## Eksterne lenker
* 
* 
*  Deutsche Lautengesellschaft
*  Arto Wikla
*  Wayne Cripps
Villesel

* nubisk villesel
* somalisk villesel
* tamesel

**Villesel** (*Equus africanus*) er et hovdyr i hestefamilien. Den er opphav til tamesel som har vært i utstrakt bruk som husdyr, siden det ble domestisert for omkring 6&nbsp;000 år siden. Den ville formen er ifølge IUCNs rødliste kritisk truet av utryddelse.

Eselets viktigste kjennetegn er at det til forskjell fra det som er vanlig for hester har en kort, stri man, lengre ører, og at halen bare har strie hår i en dusk nederst. Eselet har små skarpe hover som gir det den fordel at det kan ta seg frem i vanskelig terreng.

Det anerkjennes to underarter av villesel; nubisk villesel (*E. a. africanus*) og somalisk villesel (*E. a. somalicus*). Groves nevner i 2002 en tredje underart i Sahara, men det knytter seg usikkerhet til om disse var ekte villesler.I tillegg regnes alstå tamesel som en underart av afrikansk villesel.

## Utbredelse
Naturlige forekomster av villesel finnes nå med sikkerhet kun i Eritrea, Etiopia, og Somalia. Det kan være forekomster av arten også i Djibouti, Sudan og Egypt, men det finnes ikke dokumentasjon som kan bekrefte det.

## Fotogalleri


Fil:A ANES SOMALIE.JPG|Somalisk villesel
Fil:Equus africanus somaliensis.jpg|Somalisk villesel
Fil:Equus africanus somaliensis 2.jpg|Somalisk villesel
Fil:Somali Wild Ass mother and foal.jpg|Somalisk villesel


## Referanser


## Eksterne lenker
*
Baykatt

**Baykatt** (*Catopuma badia*) er et kattedyr. Den er stedegen for Borneo i Sørøst-Asia. Svært lite er kjent om arten, som første gang ble fotografert i vill tilstand i 1998. Og bare noen få mennesker har noen gang sett dette kattedyret i sitt naturlige habitat. Arten har 19 kromosompar.

## Beskrivelse
I motsetning til andre asiatiske jungelkatter, som gjerne har et prikkmønster, så er baykatten ensfarget rødbrun/nøttebrun eller gråbrun, med lys bukside og på undersiden av halen. Den har også et karakteristisk lite, rundt hode med svært små og runde ører til katt å være. Baksiden av ørene er mørke. Arten veier typisk 3–4&nbsp;kg og kroppslengden utgjør gjerne 53–67&nbsp;cm. I tillegg kommer halen med cirka 32–40&nbsp;cm. Arten minner om jaguarundi (*Puma yagouaroundi*).

## Referanser


## Eksterne lenker
*
Asiagullkatt

**Asiagullkatt** (*Catopuma temminckii*) er en mellomstor villkatt som lever i Sørøst-Asia. Arten har 19 kromosompar.

En typisk asiagullkatt er 90 cm lang. Halen måler 50 cm. Katten veier fra 12 til 16 kg. Pelsen er vanligvis rød eller gyllenbrun, men svarte og grå fargevarianter finnes også. 

Katten har en utbredelse i områdene omkring Himalaya, samt Burma, Malaysia og på Sumatra. Den er påtruffet opp til 3&nbsp;000 moh.

Lite er kjent når det gjelder levevaner, men dyrene ser ut til å foretrekke revirer med knauser, hvor de kan ligge på lur og fange byttedyr. Katten kan klatre, men foretrekker å jage på bakken. Den spiser alt fra fugl (etter å ha fjernet fjærene), til matsøppel og åtsel.

Katten er ettertraktet som pelsdyr. Knoklene er etterspurt i kinesisk folkemedisin, noe som har ført dyret inn på listen over dyrearter i fare for utryddelse. Dette skyldes nok også at habitatene endrer seg på grunn av jungelrydding og jordbruk. Den har i mindre grad vist evne til å formere seg i fangenskap.

## Referanser


## Eksterne lenker
*